burgasdotpro/wikipedia huggingface dataset:
Sankt Gallen (kantón)

Sankt Gallen je nemeckojazyčný kantón. Jeho hlavným mestom je Sankt Gallen. Nachádza sa v severovýchodnom Švajčiarsku. Je rozdelený na 85 obcí a 8 okresov. Je to 5. najľudnatejší a 6. najväčší kantón vo Švajčiarsku.
Geografia.
Kantón Sankt Gallen leží v severovýchodnom Švajčiarsku na hraniciach s Rakúskom (Vorarlbersko) a Lichtenštajnskom; severné brehy obmýva Bodamské jazero, prostredníctvom ktorého nepriamo hraničí s nemeckými spolkovými krajinami - Bavorskom a Bádenskom-Württemberskom. Hraničí s piatimi kantónmi: Graubünden na juhu, Glarus a Schwyz na juhozápade, Zürich na západe a Thurgau na severe. Ďalej celkom obklopuje dva polkantóny: Appenzell Innerrhoden a Appenzell Ausserrhoden.
Kantón sa administratívne člení na 85 obcí. Úradným jazykom je nemčina.
Najvyšším bodom kantónu je Ringelspitz (3 247 m), omnoho známejším je vrch Säntis (2 502 m). Najnižším bodom je hladina Bodamského jazera (). Najväčšími jazerami v kantóne okrem Bodamského jazera je aj Zürišské jazero a Walensee, všetky však ležia na území kantónu Sankt Gallen len čiastočne. Najväčším jazerom ležiacim iba v kantóne St. Gallen je preto vodná nádrž Gigerwaldsee.
Známe rieky sú Rýn, Thur, Linth, Sitter a Seez.
Polovica plochy kantónu sa využíva na poľnohospodárstvo.
Obyvateľstvo.
K 31. decembru 2011 žilo v kantóne Sankt Gallen 483 156 obyvateľov.
Z celkového počtu obyvateľov v roku 2007 tvorili obyvatelia vo veku do 20 rokov 27 percent, vo veku od 21 do 65 rokov 59 percent, od 65 do 90 rokov 13 percent a nad 90 rokov 0,4 percenta.
Jazyky.
Úradným jazykom je nemčina, bežne používaným jazykom je švajčiarska nemčina.
Až do stredoveku sa v južných oblastiach kantónu Sankt Gallen rozprávalo po rétorománsky. Z toho vyplýva veľké množstvo geografických názvov románskeho pôvodu. 
V sčítaní obyvateľstva 2000 priznalo 88 percent obyvateľov používanie nemčiny, ďalších 2,5 % srbochorvátčiny, 2,3 % taliančiny a 2,2 % albánčiny. 
Náboženstvo.
52 percent tvoria rímskokatolíci, 26 percent tvoria reformovaní evanjelici, 6 percent bez vyznania a 6 percent moslimovia. Ďalších 10 percent obyvateľov patrí k ostatným cirkvám. 
Obce.
Nasleduje zoznam obcí s viac než 10 tisíc obyvateľmi k 31. 12. 2011:
Cyperské národné futsalové družstvo mužov

Cyperské národné futsalové družstvo mužov je národné družstvo mužov, ktoré reprezentuje Cyprus v medzinárodných futsalových súťažiach a priateľských zápasoch. Funguje pod záštitou "Kypriakí Omospondía Podosfaíro" (KOP). Prvý medzinárodný zápas absolvovalo v roku 1998. Vo februári 2017 mu patrilo vo svetovom futsalovom rebríčku 94. miesto. 
Vrcholné podujatia.
Na majstrovstvá sveta FIFA sa cyperskému družstvu nepodarilo kvalifikovať ani raz. Vo svojej prvej kvalifikácii na MS 2004, ktorej jednu zo skupín Cyprus aj organizoval, skončilo v skupine posledné, hoci dokázalo remizovať v favorizovaným . O 4 roky neskôr vyhralo svoj prvý zápas, nad tesne , ale opäť nepostúpilo do play-off. V kvalifikácii na MS 2012 muselo začať kvalifikáciu už v predkvalifikačnom kole. V ňom skončilo na 3. priečke a do hlavnej kvalifikácie nepostúpilo.
Rovnako sa cyperské družstvo neprebojovalo ani na majstrovstvá Európy UEFA. Absolvovalo 9 kvalifikácií, prvú v roku 1998 na ME 1999. V nej, rovnako ako aj o 4 roky neskôr, prehralo všeky stretnutia a skončilo posledné. Od roku 2005, odkedy začala prebiehať aj predkvalifikácia, muselo cyperské družstvo začínať už v nej. V rokoch 2005 i 2007 z nej postúpilo do hlavnej kvalifikácie, v ďalších 3 predkvalifikáciách však skončilo vždy na 3. mieste a nepostúpilo ďalej.
Salam alejkum

(As-)salám alejkum (arab. ٱلسَّلَامُ عَلَيْكُمْ "as-salāmu ʿalaykum", člen "as" sa niekedy vynecháva) je bežný uvítací pozdrav v moslimských krajinách, väčšinou prekladaný ako „mier vám/s vami“. Tradičná odpoveď je wa alejkum salam („i s vami pokoj“, arabsky وَعَلَيْكُمُ ٱلسَّلَامُ "wa-ʿalaykumu s-salām"). Používa sa aj menej formálny skrátený pozdrav as-salám, pričom as-salám je taktiež jedným z 99 mien Boha, kde salám znamená mier, pokoj. Obdobný pozdrav existuje i v hebrejčine "šalom alejchem".
Adenoidná vegetácia

Adenoidná vegetácia je ložiskové nahromadenie lymfatického tkaniva na zadnej stene nosohltana. Jej hyperplázia (zväčšenie) vytvára prekážku brániacu dýchaniu nosom, zároveň je častým miestom zápalov. Toto patologické zväčšenie podmieňujú okrem genetických predispozícií aj opakované zápaly horných dýchacích ciest a systémové vírusové infekcie detského veku. 
Prejavmi sú dýchanie ústami, chrápanie, poruchy spánku a následný pokles dennej výkonnosti, časté nádchy, zápaly stredného ucha a prínosových dutín. Dlhodobý účinok je zníženie odolnosti dolných dýchacích ciest (vysušovanie, vystavenie chladnejšiemu vzduchu) a poruchy vývoja tvárovej časti lebky (gotické podnebie), plochý hrudník a kyfoskolióza. Konečným výsledkom neliečených adenoidných vegetácií môže byť "facies adenoidea" - typický tupý a ospalý výraz tváre s pootvorenými ústami a vyčnievajúcimi hornými rezákmi.
Liečba je chirurgická (adenotómia), následne je potrebná dychová rehabilitácia. Adenoidná vegetácia môže po odstránení opätovne narásť.
Arménske národné futsalové družstvo mužov

Arménske národné futsalové družstvo mužov je národné družstvo mužov, ktoré reprezentuje Arménsko v medzinárodných futsalových súťažiach a priateľských zápasoch. Funguje pod záštitou "Hayastani futboli federatsian" (HFF). Prvý medzinárodný zápas odohralo v roku 2000. Vo februári 2017 mu patrilo vo svetovom futsalovom rebríčku 82. miesto. 
Vrcholné podujatia.
Na majstrovstvá sveta FIFA sa arménskemu družstvu nepodarilo kvalifikovať ani raz. Vo svojej prvej kvalifikácii na MS 2000 skončilo v skupine predposledné piate, keď dokázalo vyhrať iba nad . V ďalších 2 kvalifikáciách prehralo všetky stretnutia a skončilo zakaždým posledné v skupine. V kvalifikácii na MS 2012 muselo začať kvalifikáciu už v predkvalifikačnom kole. Napriek bodovaniu vo všetkých 3 zápasoch skončilo na 3. priečke svojej skupiny a do hlavnej kvalifikácie nepostúpilo.
Rovnako sa arménske družstvo neprebojovalo ani na majstrovstvá Európy UEFA. Absolvovalo 6 kvalifikácií, prvú v roku 2004 na ME 2005. Prehralo v nej všetky zápasy a skončilo v skupine posledné. Od roku 2005, odkedy začala prebiehať aj predkvalifikácia, muselo arménske družstvo začínať už v nej. Ani raz ale z nej nepostúpilo do hlavnej kvalifikácie. Najbližšie k postupu malo v roku 2005, keď bodovalo vo všetkých stretnutiach a skončilo v skupine druhé za postupujúcim . V predkvalifikácii na ME 2012 bodovalo iba v jedinom stretnutí, keď remizovalo s . V predkvalifikácii na ME 2014 opäť nepostúpilo vyššie, keď skončilo v skupine druhé za Gréckom.
Estónske národné futsalové družstvo mužov

Estónske národné futsalové družstvo mužov je národné družstvo mužov, ktoré reprezentuje Estónsko v medzinárodných futsalových súťažiach a priateľských zápasoch. Funguje pod záštitou "Eesti Jalgpalli Liit" (EJL). Prvý medzinárodný zápas odohralo až v roku 2008. Vo februári 2017 mu patrilo vo svetovom futsalovom rebríčku 110. miesto. 
Vrcholné podujatia.
Na majstrovstvá sveta FIFA sa estónskemu družstvu nepodarilo kvalifikovať ani raz. Vo svojej prvej kvalifikácii na MS 2008 skončilo v skupine posledné, keď prehralo všetky stretnutia. V kvalifikácii na MS 2012 muselo začať kvalifikáciu už v predkvalifikačnom kole, ktoré organizovalo aj Estónsko. Opäť však prehralo všetky stretnutia, skončilo na poslednom mieste svojej skupiny a nepostúpilo do hlavnej kvalifikácie.
Rovnako sa estónske družstvo neprebojovalo ani na majstrovstvá Európy UEFA. Absolvovalo 5 kvalifikácií, prvú až v roku 2009 na ME 2010. V predkvalifikačnom kole prehralo, rovnako ako aj v ďalších 4 predkvalifikáciách, všetky zápasy, skončilo v skupine posledné a do hlavnej kvalifikácie sa neprebojovalo.
Okrem toho sa zúčastnilo 3-krát aj Baltského pohára, v ktorom zakaždým skončilo na 3. mieste.
Atrofia

Atrofia je zníženie funkcie a následné zmenšenie bunky, tkaniva, orgánu či celého tela, ktoré bolo pôvodne normálnej veľkosti. Dochádza k úbytku organel, napríklad endoplazmatického retikula (syntéza bielkovín) alebo myofibríl (v svalových vláknach). Atrofia môže byť "jednoduchá" (zmenšuje sa objem daného orgánu či tkaniva bez úbytku buniek) alebo "numerická" (zmenšenie je dôsledkom úbytku buniek).
Androsthenes z Mainalu

Androsthenes alebo Androsthenés () bol víťaz starovekých olympijských hier v pankratiu v rokoch 420 a 416 pred Kr..
Androsthenes, mladík pochádzajúci z malej horskej arkádskej obce Mainalos zvíťazil na 90. a 91. starovekých olympijských hrách v "pankratiu", v pästiarskom zápase pri ktorom boli dovolené všetky zápasnícke chmaty, údery päsťou, kopanie a vykrúcanie údov. Pankration po prvýkrát zaviedli na 33. hrách v roku 648 pred Kr. Hry deväťdesiatych olympijských hier boli poznamenané aj nepríjemnou udalosťou, keď Spartu pre porušenie ekecheirie vylúčili z hier a víťazstvo jej príslušníka Licha v "tethrippe" (jazdeckých pretekov dvojkolesových vozov so štvorzáprahom) pripísali tébskemu ľudu.
Do histórie týchto hier sa zapísalo aj vztýčenie Paióniovej sochy okrídlenej Niké pred chrámom najvyššieho boha Dia. Neskôr bola v Olympii vztýčená aj socha Androsthena od sochára Nikodama. Prvé sochy atlétov boli v Olympii postavené na 59. hrách.
Národné futsalové družstvo mužov Bosny a Hercegoviny

Národné futsalové družstvo mužov Bosny a Hercegoviny je národné družstvo mužov, ktoré reprezentuje Bosnu a Hercegovinu v medzinárodných futsalových súťažiach a priateľských zápasoch. Funguje pod záštitou "Nogometni/Fudbalski Savez Bosne i Hercegovine" (N/FSBiH). Prvý medzinárodný zápas absolvovalo v roku 1998. Vo februári 2016 mu patrilo vo svetovom futsalovom rebríčku 34. miesto. 
Vrcholné podujatia.
Na majstrovstvá sveta FIFA sa bosnianskemu družstvu nepodarilo kvalifikovať ani raz. Vo svojej prvej kvalifikácii na MS 2000 skončilo v skupine tretie za a postupujúcim , keď dokázalo bodovať až v 4 zápasoch. V ďalších 2 kvalifikáciách, ktorých skupinu organizovala práve Bosna a Hercegovina, v týchto skupinách zvíťazilo a postúpilo do play-off. V roku 2004 nestačilo po prehre doma a remíze vonku s , a o 4 roky neskôr po vysokých prehrách doma aj vonku ani so . Napriek tomu sú to najlepšie výsledky bosnianskeho družstva v kvalifikáciách na obe vrcholné podujatia. V kvalifikácii na MS 2012 vyhralo iba zápas nad a skončilo v skupine na nepostupovom 3. mieste. 
Rovnako sa bosnianske družstvo neprebojovalo ani na majstrovstvá Európy UEFA. Absolvovalo 7 kvalifikácií, prvú v roku 1998 na ME 1999. Ale iba v jednej bodovalo viac ako v jednom zápase a skončilo lepšie ako na 3. mieste. V kvalifikácii na ME 2005 zdolalo i a skončilo na 2. mieste v skupine. V kvalifikácii na ME 2012 zdolalo tesne iba výber a v skupine skončilo na 3. priečke. V poslednej kvalifikácii, na ME 2014, obsadilo v skupine 2. miesto, čo mu zaručovalo účasť v play-off. V nej narazilo na , ktoré síce doma o gól zdolalo, no v odvete rovnako o gól prehralo a vinou menej strelených gólov na ihrisku súpera na ME nepostúpilo.
V roku 2010 sa družstvo zúčastnilo prvého ročníka Stredozemného pohára; v boji o celkové 7. miesto na turnaji porazilo družstvo .
Kanal 5

Kanal 5 (doslova "Kanál 5") je chorvátska komerčná televízia, ktorá vysiela od 14. februára 2004 zo Splitu. Televízia vysiela cez sieť MAXtv a B.net, hlavne do Splitu, Záhrebu a Osijeku. Vysiela rôzne komerčné programy.
Grécke národné futsalové družstvo mužov

Grécke národné futsalové družstvo mužov je národné družstvo mužov, ktoré reprezentuje Grécko v medzinárodných futsalových súťažiach a priateľských zápasoch. Funguje pod záštitou "Ellinikí Podosfairikí Omospondía" (EPO). Prvý medzinárodný zápas odohralo v roku 1998. Vo februári 2017 mu patrilo vo svetovom futsalovom rebríčku 74. miesto. 
Vrcholné podujatia.
Na majstrovstvá sveta FIFA sa gréckemu družstvu nepodarilo kvalifikovať ani raz. Vo svojej prvej kvalifikácii na MS 2000 skončilo v skupine posledné piate, keď prehralo všetky stretnutia. V ďalších 2 kvalifikáciách zvíťazilo iba v jedinom zápase a do play-off nepostúpilo. V kvalifikácii na MS 2012 muselo hrať Grécko už predkvalifikačné kolo, v ktorom vyhralo vyhralo 2 zápasy, ale vinou horších vzájomných zápasov sa neprebojovalo medzi 2 postupujúce družstvá. 
Rovnako sa grécke družstvo neprebojovalo ani na majstrovstvá Európy UEFA. Absolvovalo 8 kvalifikácií, prvú v roku 1998 na ME 1999. V prvých dvoch nebodovalo vôbec, rovnako ako aj v kvalifikácii na ME 2007. Preto muselo v roku 2009 absolvovať už predkvalifikačné kolo, ktoré aj jasne vyhralo a postúpilo do hlavnej kvalifikácie. V nej však bodovalo iba v jednom zápase. V predposlednej kvalifikácii, na ME 2012, muselo hrať opäť už predkvalifikáciu. Tentoraz v nej dokázalo iba raz remizovať, skončilo na 3. priečke v skupine a vyššie sa neprebojovalo. V kvalifikácii na ME 2014 s prehľadom postúpilo do hlavnej kvalifikácie a tam dokázalo prekvapujúco zdolať , čo však stačilo iba na 3. miesto v skupine.
V roku 2010 sa družstvo zúčastnilo prvého ročníka Stredozemného pohára; v boji o celkové 10. miesto na turnaji prehralo až po penaltách so susedom z .
A Pallas nagy lexikona

A Pallas nagy lexikona (doslova "Pallasov/Pallasin veľký lexikon") je univerzálna veľká encyklopédia v maďarskom jazyku, ktorá prvýkrát vyšla v Budapešti na konci 19. storočia. Je prvou encyklopédiou v maďarčine, ktorá nebola založená na preklade z iných jazykov. 
Postupne vychádzala rokoch 18931897 v Budapešti vo vydavateľstve "A Pallas Irodalmi és Nyomdai Rt." (doslova "Pallas - literárna a vydavateľská a.s."). V roku 1900 boli vydané dva diely doplnkov. Encyklopédia takto dosiahla celkovo 18 zväzkov obsahujúcich vyše 150 000 hesiel. Hlavným redaktorom bol József Bokor. Autormi boli renomovaní uhorskí vedci, z ktorých veľká časť bola členmi Uhorskej akadémie vied. Na jej tvorbe sa zúčastnilo viac ako 300 autorov, medzi nimi aj viacerí slovenskí ako napr. Kornel Divald. 
V roku 1911 prevzala encyklopédiu spoločnosť "Révai Testvérek Rt." (doslova "Bratia Révaiovci a.s.") a následne ju vydali pod názvom "Révai Nagy Lexikona". V 20. a 30. rokoch 20. storočia dosiahla v Maďarsku veľkú popularitu. Posledné vydanie vyšlo v roku 1935 v 21 zväzkoch.
V roku 1998 spoločnosť "Arcanum Adatbázis Kft" encyklopédiu kompletne zdigitalizovala a predávala na CD-nosičoch.
Encyklopédia je dostupná na internete prostredníctvom projektu Magyar Elektronikus Könyvtár (MEK; Maďarská elektronická knižnica) Krajinskej Széchényiho knižnice.
The Red Apple

The Red Apple je výšková budova na rotterdamskom ostrove Wijnhaven. So svojou výškou 124 metrov sa radí medzi najvyššie budovy Rotterdamu. 
Budova bola postavená v rokoch 2005 - 2009 podľa návrhov spoločnosti KCAP a holandského architekta Jana des Bouvrieho. V roku 2008 dosiahla plnej výšky 124 metrov. V budove je 38 poschodí, 6 výťahov a 200 apartmánov.
Pri budove sa nachádza budova "Kopblok" s výškou 53 metrov, v ktorej sa nachádza ďalších 79 apartmánov a kancelárie. V oboch budovách sú okrem apartmánov a kancelárií aj obchody.
Enrique Peña Nieto

Enrique Peña Nieto (* 20. júl 1966, Atlacomulco, Mexiko) bol 57. prezidentom Mexika. Je členom sociálno-demokratickej Inštitucionálnej revolučnej strany ("Institutional Revolutionary Party"). Vo funkcii prezidenta ho vystriedal 1. decembra 2018 Andrés Manuel López Obrador.
Kariéra.
V roku 1984 sa stal členom Inštitucionálnej revolučnej strany. V roku 1999 začal pracovať pre svojho bratranca, Artura Montiela Rojasa, ktorý bol guvernérom štátu Mexiko. V roku 2005 sa guvernérom tohto štátu stal sám a funkciu zastával do roku 2011.
Prezidentské voľby 2012.
V júlu 2012 Nieto získaním 38 percent hlasov zvíťazil v prezidentských voľbách. V jeho osobe sa tak k moci vrátila Inštitucionálna revolučná strana, ktorej členmi boli mexickí prezidenti po viac než sedem desaťročí v rozmedzí rokov 1928–2000.
Svojimi oponentmi je však Nieto obviňovaný z dohody s hlavnou televíznou spoločnosťou "Televisa", ktorá o ňom behom prezidentskej kampane podľa nich informovala len pozitívne a preferovala ho pred ostatnými kandidátmi. V kampani taktiež „zmätene bľabotal“, keď sa ho pýtali na jeho tri najobľúbenejšie knihy; dokázal menovať len Bibliu. Mexický spisovateľ Carlos Fuentes tak o ňom prehlásil, že „kvôli svojmu ignorantstvu stratil právo stať sa prezidentom“.
Od svého zvolenia čelí Peña Nieto protestom. Ich dôvodom sa stali plánované reformy, obavy z potlačovania opozície alebo kontroly médií. Aktívne voči nemu vystupuje študentské hnutie "Yo Soy 132", ktoré ho po voľbách obvinilo z kupovania hlasov.
Osobný život.
Jeho prvou manželkou bola Mónica Pretelini (1963–2007), s ktorou mal tri deti. V januári 2007 utrpela epileptický záchvat, na dôsledky ktorého zomrela. Behom tohto manželstva sa mu z iných vzťahov narodili dve ďalšie deti, z ktorých jedno neskôr zomrelo. Jeho druhou ženou sa v roku 2010 stala Angélica Rivera, herečka známa z telenoviel, napr. "Čistá láska".
TV Dalmacija

TV Dalmacija (doslova "TV Dalmácia") je lokálna chorvátska televízia, ktorá vysiela od 28. mája 2001. Jej hlavné stredisko je na športovom štadióne Poljude v Splite. Televízia vysiela od Trogira na severe až na juh po Makarsku pre približne 310 000 potencionálnych divákov, žanrovo všetky typy relácií.
Židia v Nórsku

Židia v Nórsku sú jednou z najmenších etnických a náboženských minorít v Nórsku. V Nórsku žije približne 1400 Židov, z toho 900 v Osle. Malá židovská komunita sa nachádza aj v Trondheime.
Dejiny a súčasnosť.
Prvá nórska ústava ("Grunnloven" - 1814) Židom (a Jezuitom) zakazovala vstup do krajiny. Dotyčný paragraf bol zrušený v roku 1851 (Jezuitom bol však vstup umožnený až zmenou ústavy v roku 1956). V novšej dobe prišlo do Nórska najviac Židov zo Strednej a Východnej Európy, a to v druhej polovici 19. storočia.
Pred nemeckou okupáciou, ktorá započala 9. apríla 1940, žilo v Nórsku približne 1800 Židov. Asi 770 ich bolo za 2. svetovej vojny odvlečených do Osvienčimu, z ktorých prežilo len 34 ľudí. Približne tisícke sa podarilo na dobu vojny utiecť do neutrálneho Švédska.
Po 2. svetovej vojne tak v Nórsku zostalo len cca 800 Židov. Dôsledkom antisemitizmu predovšetkým v Poľsku v roku 1967 sa však ich počet opäť zvýšil na súčasných cca 1400.
Najsevernejšia synagóga.
Najväčšia synagóga sa nachádza v Osle a najmenšia v Trondheime (63° 25' s. š.), ktorá je považovaná za najsevernejšie položenú synagógu na svete.
Zoznam medzinárodných dní a sviatkov

Toto je zoznam svetových, medzinárodných, pamätných sviatkov, týždňov a dní.
Zoologická záhrada Kodaň

Kodanská zoologická záhrada (dán. "København Zoo") je zoologická záhrada v Kodani, hlavnom meste Dánska.
Založili ju roku 1859 a je jednou z najstarších ZOO v Európe. Rozloha je 110 000 m² a nachádza sa v obci Frederiksberg. So svojou návštevnosťou 1 milión návštevníkov je najnavštevovanejšou ZOO v Dánsku. Je súčasťou viacerých európskych chovných programov.
Čakra (zbraň)

Čakra alebo čakram je kovový kruh, ktorý bol používaný ako vrhacia zbraň v Indii po mnoho storočí. Sikhovia, ktorí sa stali bojovníci pod vedením guru Gobinda Singha, používali účinne čakry v boji proti Mogulskej dynastii. Čakra má históriu, ktorá je stará ako indická civilizácia sama. Jeho používanie je spomenuté aj v indických mýtoch a legendách, napríklad v epose Mahábhárata.
Súbor čakier sa nosila na turbane. Malá čakra sa nazýva Quoit a mala obvykle priemer 15 - 20 cm. Mala ostrú vonkajšiu hranu a pred vrhnutím sa roztočila na ukazováku bojovníka, ktorý ukazovák zasunul, aby uvoľnil čakru. Čakra mohla byť vrhaná pomerne presne do vzdialenosti 60 – 100 metrov. Čakra mohla mať hladké aj vrúbkované ostrie.
Macedónske národné futsalové družstvo mužov

Macedónske národné futsalové družstvo mužov je národné družstvo mužov, ktoré reprezentuje Severné Macedónsko v medzinárodných futsalových súťažiach a priateľských zápasoch. Funguje pod záštitou "Fudbalska Federacija na Makedonija" (FFM). Prvý medzinárodný zápas absolvovalo v roku 1999. Vo februáru 2016 mu patrilo vo svetovom futsalovom rebríčku 38. miesto. 
Vrcholné podujatia.
Na majstrovstvá sveta FIFA sa macedónskemu družstvu nepodarilo kvalifikovať ani raz. Vo svojej prvej kvalifikácii na MS 2000 skončilo v skupine predposledné štvrté, keď vyhralo iba zápas nad . V ďalších 2 kvalifikáciách skončilo zakaždým tretie a do play-off nepostúpilo. V kvalifikácii na MS 2012 muselo hrať Severné Macedónsko už predkvalifikačné kolo, ktoré s prehľadom doma zvíťazilo a postúpilo do hlavnej kvalifikácie. V nej však už všetky zápasy prehralo a skončilo na nepostupovej 4. priečke.
Rovnako sa macedónske družstvo neprebojovalo ani na majstrovstvá Európy UEFA. Absolvovalo 7 kvalifikácií, prvú v roku 2000 na ME 2001. V prvých štyroch bodovalo vždy iba v jedinom zápase a zakaždým skončilo na nepostupovom 3. mieste. V kvalifikácii na ME 2012, muselo hrať už predkvalifikáciu. Skupinu organizovalo Severné Macedónsko, a macedónske družstvo z nej hladko postúpilo do hlavnej fázy kvalifikácie. V nej však iba remizovalo s domácim a skončilo v skupine posledné. O 2 roky neskôr, v kvalifikácii na ME 2014, skončilo v hlavnej kvalifikácii o 1 priečku vyššie.
Marathónios

Marathónios (, ) je v gréckej mytológii nástupca sikyónskeho kráľa Orthopola.
Po smrti sikyónskeho kráľa Orthopola sa jeho následníkom stal Marathónios. Podľa starovekého autora Hieronyma nastúpil na trón okolo roku 1560 pred Kr. a jeho vláda trvala až do roku 1530 pred Kr. Antický autor Pausanias, ktorý píše aj o kráľoch Sikyónu sa o kráľovi Marathóniovi nezmieňuje. Pausanias zaznamenal, že Orthopolis mal dcéru Chrysorthu, ktorá mala s bohom Apolónom syna Koróna a podľa niektorých písomných záznamov bol práve Korónos následníkom trónu v Sikyóne. Väčšina antických autorov však uvádza, že po Orthopolovi a po 30 ročnej vláde jeho nástupcu Marathónia sa kráľom v Sikyóne stal Marathios.
Bulharské národné futsalové družstvo mužov

Bulharské národné futsalové družstvo mužov je národné družstvo mužov, ktoré reprezentuje Bulharsko v medzinárodných futsalových súťažiach a priateľských zápasoch. Funguje pod záštitou "Bulgarski Futbolen Sujuz" (BFS). Prvý medzinárodný zápas odohralo v roku 2002. Vo februári 2017 mu patrilo vo svetovom futsalovom rebríčku 96. miesto. 
Vrcholné podujatia.
Na majstrovstvá sveta FIFA sa bulharskému družstvu nepodarilo kvalifikovať ani raz. Vo svojej prvej kvalifikácii na MS 2008 skončilo v skupine posledné, keď prehralo všetky stretnutia. V kvalifikácii na MS 2012 muselo hrať Bulharsko už predkvalifikačné kolo, v ktorom skončilo na 1. mieste, keď organizovalo skupinu a prebojovalo sa do hlavnej kvalifikácie. V nej však prehralo všetky zápasy a skončilo v skupine posledné.
Rovnako sa bulharské družstvo neprebojovalo ani na majstrovstvá Európy UEFA. Absolvovalo 5 kvalifikácií, prvú až v roku 2004 na ME 2005. Od začiatku muselo hrať už v predkvalifikačnom kole, z ktorého sa nikdy do hlavnej kvalifikácie neprebojovalo. 3-krát skupinu predkvalifikácie aj organizovalo, kým pri tej prvej v roku 2004 skončilo posledné bez bodu, o 4 roky neskôr získalo 4 body a skončilo v skupine druhé, rovnako ako aj v kvalifikácii na ME 2012. V kvalifikácii na ME 2014 skončilo v predkvalifikačnej skupine, ktorú organizovalo opäť Bulharsko, až na treťom mieste a nepostúpilo ďalej.
Albánske národné futsalové družstvo mužov

Albánske národné futsalové družstvo mužov je národné družstvo mužov, ktoré reprezentuje Albánsko v medzinárodných futsalových súťažiach a priateľských zápasoch. Funguje pod záštitou "Federata Shqiptare e Futbollit" (FSHF). Prvý medzinárodný zápas odohralo v roku 2003. Vo februári 2016 mu patrilo vo svetovom futsalovom rebríčku 82. miesto. 
Vrcholné podujatia.
Na majstrovstvá sveta FIFA sa albánskemu družstvu nepodarilo kvalifikovať ani raz. Vo svojej prvej kvalifikácii na MS 2004 skončilo v skupine posledné, keď oba zápasy vysoko prehralo. O 4 roky neskôr zaznamenalo najlepšie výsledky v kvalifikácii, keď skončilo v skupine druhé po víťazstvách nad a . V kvalifikácii na MS 2012 muselo hrať Albánsko už predkvalifikačné kolo, v ktorom skončilo na nepostupovom 2. mieste. Remizovalo v ňom s a vyhralo nad . Rozhodujúci duel s však nezvládlo.
Rovnako sa albánske družstvo neprebojovalo ani na majstrovstvá Európy UEFA. Absolvovalo 6 kvalifikácií, prvú v roku 2004 na ME 2005. Od začiatku muselo hrať už v predkvalifikačnom kole, z ktorého sa nikdy do hlavnej kvalifikácie neprebojovalo. Hneď prvú predkvalifikačnú skupinu organizovalo práve Albánsko a albánske družstvo v nej skončilo druhé len o skóre za Gréckom. Blízko k postupu malo aj v kvalifikácii na ME 2012, kde dokázalo dvakrát zvíťaziť, avšak vysoko prehralo s Fínmi. V kvalifikácii na ME 2014 prehralo všetky zápasy a rovnako ako v kvalifikácii na ME 2007, skončilo v predkvalifikačnej skupine posledné. 
V roku 2010 sa družstvo zúčastnilo prvého ročníka Stredozemného pohára; v boji o celkové 11. miesto na turnaji porazilo družstvo .
Schaffhausen (kantón)

Schaffhausen (, , ) je nemeckojazyčný kantón. Jeho hlavným mestom je Schaffhausen. Nachádza sa v severovýchodnom Švajčiarsku. Je rozdelený na 27 obcí.
Schaffhausen je 8. najmenej ľudnatý a 7. najmenší kantón vo Švajčiarsku.
Geografia.
Schaffhausen je najsevernejším kantónom Švajčiarska. S výnimkou malej časti Stein am Rhein a pešej cesty leží celý na sever od Rýna. Takmer úplne je obklopený Nemeckom a obsahuje nemeckú exklávu Büsingen am Hochrhein. Na juhu hraničí s kantónmi Zürich a Thurgau, najmä prostredníctvom Rýnu. Celková dĺžka hraníc je 185,4 km, z toho s Nemeckom (vrátane enklávy Büsingen) 151,8 km, s kantónom Zürich 23,2 km a s kantónom Thurgau 10,4 km. 
Samotný kantón je rozdelený na tri časti: kantonálna oblasť pri Stein am Rhein býva označovaná ako "Horná časť kantóna", tá pri Rüdlingene ako "Dolná časť kantóna".
Vrch Randen, výbežok Jury, dáva Schaffhausenu pahorkovitý ráz, svahy sú pokryté rozsiahlymi lesmi. Vďaka tomu je popri Jure najlesnatejším kantónom. Najvyšší bod leží vo výške pri Hagene na svahu Randenu.
Obyvateľstvo.
V kantóne žilo k 31. decembru 2011 77 251 obyvateľov, z toho bolo 18 232 cudzincov (23,6 %).
Obce.
Nasleduje zoznam obcí s viac než tisíc obyvateľmi k 31. 12. 2011:
Shake It Up!

Shake It Up! je americký seriál vysielaný na Disney Channel. V USA mal premiéru 7. novembra 2010, 29. januára 2011 sa však dostal už aj do Disney Channel CZ.
Seriál vytvoril Chris Thompson. Teraz sa pokojne môže zaradiť medzi najsledovanejšie seriály histórie Disney Channel, kam by sme mohli pridať aj napríklad Kúzelníci z Waverly, Hannah Montana, Jonas alebo Good Luck Charlie.
Dej.
CeCe a Rocky (dve najlepšie kamarátky) už od detstva snívajú o tanečnej kariére. Tanečný program Na parket, Chicago! im sen umožní pomocou konkurzu. Dievčatá konkurz ovládnu, splnia si svoj sen a tancujú v tanečnom programe. Seriál sa točí okolo ich dobrodružstiev v škole, doma, ale samozrejme aj na tanečnom parkete. Svoju snahu v televízii sa zviditeľniť (dostať sa do popredia Na parket, Chicago! alebo často dostať sólo) si plnia a čím ďalej, tým viac sa im to aj darí.
Vodstvo Austrálie

Nedostatok zrážok spôsobuje, že Austrália je najsuchším kontinentom s málo rozvinutou riečnou sieťou. Najmä vo vnútrozemí prevládajú občasné vodné toky, označované "creek",ktoré sa napĺňajú vodou iba počas silnejších dažďov. 
Rieky vo vnútrozemí končia prevažne v menších jazerách, z ktorých najvýznamnejšie je Eyrovo jazero. Najvýznamnejšou riekou je Murray a jej prítok Darling, ktoré pramenia vo Veľkých predelových vrchoch. Množstvo vody v riekach sa mení podľa ročného obdobia a väčšina vody sa v letnom období stráca. Rieky majú veľmi malý sklon a mnohé sa využívajú na vodnú dopravu a na zavlažovanie.
Vo vnútrozemí sú často jediným zdrojom vody artézske pramene. Voda, ktorá sa dostáva pod zemský povrch v pohoriach na východe, sa po nepriepustných horninových vrstvách dostáva do vnútrozemia a v znížených miestach sa spravidla hromadí. Takéto miesta sa volajú "artézske panvy". Pri prirodzenom alebo umelom porušení nepriepustnej vrstvy (napríklad vykopaním studne), dochádza k výverom vody. Voda v umelých vrtoch vyviera z hĺbky až niekoľko stoviek metrov. V dôsledku toho, že austrálsky kontinent pokrývajú rozsiahle púšte, je tam veľmi sucho, čo spôsobilo obrovské požiare v rokoch 2002 a 2005.
Amnestia

Amnestia () je hromadné odpustenie trestov za určité trestné činy prostredníctvom milosti najvyšších ústavných orgánov, obyčajne hlavy štátu. Na Slovensku vyhlasuje amnestiu prezident republiky.
Na rozdiel od individuálne udelenej milosti sa amnestia týka buď všetkých odsúdených alebo len niektorých skupín (napríklad len za niektoré zločiny). Môže byť obmedzená napríklad výškou trestu.
Pre našu krajinu sú významné dve amnestie:
Čiernohorské národné futsalové družstvo mužov

Čiernohorské národné futsalové družstvo mužov je národné družstvo mužov, ktoré reprezentuje Čiernu Horu v medzinárodných futsalových súťažiach a priateľských zápasoch. Funguje pod záštitou "Fudbalski Savez Crne Gore" (FSCG). Vzniklo po odtrhnutí sa Čiernej Hory od federácie Srbska a Čiernej Hory v roku 2006 a prvý zápas odohralo v roku 2007. Vo februári 2016 mu patrilo vo svetovom futsalovom rebríčku 67. miesto. 
Vrcholné podujatia.
Na majstrovstvá sveta FIFA sa čiernohorskému družstvu nepodarilo kvalifikovať ani raz. Vo svojej prvej kvalifikácii na MS 2008 skončilo v skupine posledné, keď prehralo všetky 3 zápasy. V kvalifikácii na MS 2012 musela hrať Čierna Hora už predkvalifikačné kolo, v ktorom skončila na nepostupovom 3. mieste. Jediné víťazstvo zaznamenala s nováčikom kvalifikácie. 
Rovnako sa čiernohorské družstvo neprebojovalo ani na majstrovstvá Európy UEFA. Absolvovalo 4 kvalifikácie, prvú až v roku 2009 na ME 2010. Od začiatku muselo hrať už v predkvalifikačnom kole. Z toho prvého dokázalo postúpiť do hlavnej kvalifikácie; z toho druhého na ME 2012 však konečné 2. miesto znamenalo jeho koniec v súťaži. V kvalifikácii na ME 2014 sa mu podarilo postúpiť do hlavnej kvalifikácie, v ktorej ale prehralo všetky zápasy.
C.S. Marítimo

Club Sport Marítimo je portugalský profesionálny futbalový klub pochádzajúci z mesta Funchal, ktoré sa nachádza na súostroví Madeira. Bol založený 20. septembra 1910 pod názvom "Club Português de Sport Marítimo". Prijal červené a zelené farby novej republikánskej vlajky Portugalska, aby sa odlíšil od konkurenčných klubov z Madeiry, ktorí využívali modrú a bielu farbu podľa vlajky starej monarchie. Názov klubu Marítimo je odvodený od skutočnosti, že mnoho hráčov pracovalo v dokoch v okolí Funchalu, ktorý tu bol prominentným zamestnávateľom. Club Sport Marítimo patrí medzi najlepšie portugalské kluby, o čom svedčí aj to, že A tím hráva najvyššiu portugalskú súťaž Primeira Liga a B tím hráva druhú najvyššiu súťaž Liga de Honra. Tiež je odborníkmi považovaný za 5. najlepší klub 20. storočia v Portugalsku.
Domáce zápasy hráva na štadióne Estádio dos Barreiros, ktorý má kapacitu 8 922 miest. Klub je držiteľom jedného národného titulu, Majstrovstvá Portugalska vyhral v roku 1926 a už 8-krát sa zúčastnil prestížnej európskej pohárovej súťaže Pohára UEFA/Európskej ligy.
Marítimo má tiež klub vo volejbale, hádzanej a futsale.
Juhoslovanské národné futsalové družstvo mužov

Juhoslovanské národné futsalové družstvo mužov bolo národné družstvo mužov, ktoré reprezentovalo Juhosláviu v medzinárodných futsalových zápasoch. Fungovalo pod záštitou "Fudbalski Savez Jugoslavije" (FSJ). 
Medzi rokmi 1987 až 1990, kedy existovalo, odohralo iba 4 oficiálne zápasy, z toho ani jeden nebol súťažný. Po rozpade Juhoslávie a vytvorení Zväzovej republiky Juhoslávie vzniklo . A neskôr si vytvorili aj ostatné juhoslovanské republiky vlastné futsalové výbery.
Kvalifikácia na Majstrovstvá Európy UEFA vo futsale 2014

Kvalifikácia na Majstrovstvá Európy UEFA vo futsale 2014 bola sa európska kontinentálna kvalifikácia vo futsale mužov o postup na ME 2014. Zúčastnilo sa jej rekordných 44 európskych štátov, ktoré súťažili o 11 miest na záverečný turnaj v 6 skupinách predkvalifikácie a 7 skupinách kvalifikácie. Prebiehala od 22. januára do 24. septembra 2013. 
Z predkvalifikácie postúpili víťazi skupín do hlavnej kvalifikácie a z kvalifikácie postúpili na záverečný turnaj víťazi kvalifikačných skupín. Tímy na druhých miestach a najlepší tím z tretích miest hrali play-off, z ktorého vzišli 4 víťazi, ktorí sa taktiež kvalifikovali na záverečný turnaj. Nováčikmi kvalifikácie boli , , a dokonca aj , ktorému UEFA priznala dočasné členstvo k 1. októbru 2012.
Priamy postup.
Priamo postúpila iba hostiteľská krajina, ktorá sa na záverečnom turnaji naposledy predstavila v roku 2010 a obsadila konečné delené 9. miesto:
Nasadenie do výkonnostných košov.
Pozn.: V zátvorke je uvedené umiestnenie v medzinárodnom futsalovom rebríčku k januáru 2013.
Predkvalifikácia.
Skupina A.
 Nice, Hall of Sports Charles Ehrman
Skupina B.
 Paola, Hibernians Pavillon
Skupina C.
 Kaunas, S.Darius &amp; S.Girenas Sport Center
Skupina D.
 Blagoevgrad, Skaptopara
Skupina E.
 Andorra
Skupina F.
 Yverdon-les-Bains
Kvalifikácia.
Skupina 1.
 Bari-Andria
Skupina 2.
 Bratislava (Hant Arena)
Slovensko postúpilo do baráže ako najlepší tím z tretích miest.
Skupina 3.
 Jelgava
Skupina 4.
 Águilas
Skupina 5.
 Zrenjanin
Skupina 6.
 Rotterdam
Skupina 7.
 Erzurum
Radio i Televizija Crne Gore

Radio i Televizija Crne Gore skrátene RTCG je čiernohorská verejnoprávna inštitúcia, ktorej zložkami sú verejnoprávny rozhlas a televízia.
História.
Rozhlas.
Vôbec prvé vysielanie rozhlasových vĺn z Balkán sa uskutočnilo 3. augusta 1904 z vrchu "Volujica" blízko mesta Bar. Výstavbu vysielača na tomto mieste financoval Guglielmo Marconi výmenou za jeho desaťročný prenájom. 
Prvé pravidelné rozhlasové vysielanie na území dnešnej Čiernej Hory začalo 27. novembra 1944 z juhočiernohorského mesta Cetinje. "Radio Cetinje" vysielalo denne jednohodinový program v okruhu do 150 km od mesta.
Predchodca dnešného čiernohorského vysielateľa začal vysielať 30. apríla 1949 z hlavného mesta Titograd (dnes Podgorica) pod názvom "Radio Titograd" svoj niekoľkohodinový program. V roku 1990 došlo k premenovaniu stanice na "Radio Crne Gore".
Televízia.
Za deň začiatku televízneho vysielania v Čiernej Hore sa považuje 4. máj 1964, kedy sa v centrálnom juhoslovanskom vysielaní odvysielala reportáž z regionálneho štúdia v Titograde. Odvtedy, až do roku 1991, vysielala čiernohorská televízia pod názvom "Televizija Titograd". Nasledovala výroba televízneho týždenníka (od roku 1968) a každodenných správ z regiónu ( od roku 1971). 
Významným pre čiernohorskú televíziu bol rok 1984, kedy sa presťahovala do svojich nových priestorov. Vďaka priaznivým priestorovým a technickým podmienkam došlo k veľkému kvantitatívnemu aj kvalitatívnemu napredovaniu televízie. Produkovalo sa veľké množstvo inscenácií, programov pre deti a mládež, začalo sa s výrobou filmov.
V roku 1991 došlo k spojeniu štátnej televízie a rozhlasu do jedného celku pod názvom "Radio-televizija Crne Gore". Počas rokov vojnového konfliktu v krajinách bývalej Juhoslávie bola televízia nástrojom propagandistického ovplyvňovania verejnej mienky a jej vysielanie nemožno nazvať „štandardným“. 
Od roku 1997 televízia začala vysielať v štandardnom režime na dvoch programoch. Od januára 2001 vysiela televízia svoje vysielanie aj prostredníctvom satelitu.
Od roku 2002 získala "Radio-televizija Crne Gore" štatút verejnoprávneho média.
Súčasnosť.
V súčasnosti čiernohorský verejnoprávny vysielateľ "Radio i Televizija Crne Gore" prevádzkuje 3 televízne a 2 rozhlasové stanice.
Televízne stanice
Rozhlasové stanice
Andrejcová

Andrejcová môže byť:
Marathios

Marathios (, ) je v gréckej mytológii nástupca sikyónskeho kráľa Marathónia.
Nástupcom sikyónskeho kráľa Marathónia bol Marathios, ktorý podľa starovekého autora Hieronyma nastúpil na trón v Sikyóne okolo roku 1530 pred Kr. a vládol do roku 1510 pred Kr. Hieronymus uvádza, že to bolo v čase, keď Mojžiš vyviedol Izraelitov z egyptského otroctva.
Antický autor Pausanias, ktorý píše aj o kráľoch Sikyónu sa o kráľovi Marathiovi nezmieňuje. Pausanias píše, že Orthopolis (predchodca Marathónia) mal dcéru Chrysorthu, ktorá mala s bohom Apolónom syna Koróna, následníka trónu v Sikyóne. Korónos mal potom dvoch synov, Koraka a mladšieho Lamedóna. Korax zomrel bez potomstva a práve v tej dobe prišiel z Tesálie Epópeus a prevzal v Sikyóne kráľovskú korunu. Väčšina antických autorov však uvádza, že po 20 ročnej vláde kráľa Marathónia sa kráľom v Sikyóne stal Echyreus a Epópeus bol až jeho druhým následníkom.
Tangipahoa (kmeň)

Tangipahoa (doslova "Zberači kukuričných klasov" alebo "Ľudia kukurice") je zaniknutý indiánsky kmeň, ktorý patril do Muskogeskej jazykovej rodiny (Muskogean languages family).
Kultúra.
Tento malý kmeň žil pri dolnom toku rieky Mississippi (Louisiana), konkrétne pri rieke Tangipahoa, ktorá tečie na juh do jazera Pontchartrain. Kmeň Tangipahoa žil blízko kmeňa Acolapissa v regióne východne od New Orleans. Tangipahoa bol poľnohospodársky kmeň usadených lovcov a zberačov. Zameriavali sa na pestovanie kukurice, fazule a tekvice. Kultúrne patrili medzi juhovýchodné kmene. Koľko členov mal kmeň v raných časoch, nie je známe.
Dejiny.
Henri de Tonti spomína tento malý kmeň v roku 1682: o jeho domove na Mississippi, 12 míľ od dediny kmeňa Quinipissa. V apríli 1682 dorazila k ústiu Misissippi výprava dvoch francúzskych cestovateľov. Boli nimi Henri de Tonti a René-Robert Cavelier de La Salle často písaný len v skrátenej forme Robert de La Salle. V miestach, kde dnes leží New Orleans, ich napadol kmeň Quinipissa. La Salle ako odvetu vypálil niekoľko dedín kmeňa Tangipahoa. Tí, ktorí prežili útok Francúzov sa spojili s kmeňom Acolapissa, ktorý žil v susedstve. Dedina Tangipahoa sa stala jednou zo siedmich dedín kmeňa Acolapissa.
V roku 1702 sa ku kmeňu Acolapissa pridalo posledných 200 členov kmeňa Bayougoula. Neskôr sa kmeň Acolapissa, v ktorom žili aj zvyšky kmeňov Tangipahoa a Bayougoula, spojili s kmeňom Houma.
O jazyku kmeňa Tangipahoa nie je nič známe.
Kmeň Tangipahoa je považovaný za zaniknutý. Potomkovia kmeňov Tangipahoa, Acolapissa, Bayougoula a Mugulasha žijú spoločne s príslušníkmi kmeňa Houma a sú známi ako kmeň Houma.
JPEG XR

JPEG XR (pôvodne Windows Media Photo a neskôr patentovaný po názvom HD Photo) je proprietárny štandard pre kompresný algoritmus, vyvinutý firmou Microsoft. 
História.
Po nástupe digitálnej fotografie, vznikla potreba adekvátneho grafického formátu. Formát JPEG 2000 bol navrhnutý pre potreby digitálnej fotografie, ale doteraz (r.2013) sa nepresadil na trhu. 
Popis formátu.
JPEG XR rozširuje možnosti staršieho JPEG formátu:
Kondenzácia (jazykoveda)

Kondenzácia je prostriedok pri odstupňovaní hustoty vetnej stavby. Jej podstata spočíva v tom, že istý dej sa nevyjadrí v rámci vety, ale vo forme vetného člena - použije sa neurčitý slovesný tvar.
Na ploche jednej jednoduchej vety umožňuje vyjadriť viacero implicitných predikácii uplatňovaním "kondenzátorov" (slovesné podstatné meno, neurčitok, prechodník, príčastie). Kondenzovaná veta je zložitá, bohato rozvinutá.
IONIS Education Group

IONIS Education Group je skupina súkromných vysokých škôl vo Francúzsku. Skupina vznikla v roku 1980 a má viac ako 35 000 študentov a 100 000 absolventov (v roku 2023). V súčasnosti vzdeláva v oblastiach obchodu, IT, letectva, energetiky, dopravy, biológie, manažmentu, financií, marketingu, komunikácii a dizajnu. Členmi skupiny je 29 škôl.
Echyreus

Echyreus (, ) je v gréckej mytológii nástupca sikyónskeho kráľa Marathia.
Echyreus, nástupca sikyónskeho kráľa Marathia podľa starovekého autora Hieronyma nastúpil na trón v Sikyóne okolo roku 1510 pred Kr. a vládol do roku 1455 pred Kr. 
Antický autor Pausanias, ktorý píše aj o kráľoch Sikyónu sa o kráľovi Echyreovi nezmieňuje. Pausanias píše, že Chrysorthé, dcéra kráľa Orthopola mala s bohom Apolónom syna Koróna, ktorý sa stal kráľom v Sikyóne. Korónos mal potom dvoch synov, Koraka a mladšieho Lamedóna. Korax zomrel bez potomstva a práve v tej dobe prišiel z Tesálie Epópeus a prevzal v Sikyóne kráľovskú korunu. Iní antickí autori však uvádzajú, že Korax sa stal kráľom až po 55 ročnej vláde kráľa Echyrea.
Menoslov mýtických kráľov Sikyónu, zaznamenaný od kráľa Orthopola, v zoznamoch Pausania a Eusebia z Kaisareie:
Televizija Slavonije i Baranje

Televizija Slavonije i Baranje alebo Slavonska televizija (doslova "Televízia Slavónska a Barane") je tretia chorvátska lokálna televízia. Vysiela od 7. októbra 1992 zo Slavónska 24 hodín denne. Meno Slavonska televizija bolo zmenené na Televizija Slavonije i Baranje, keď bol vydaný nový zákon o telekomunikáciách.
V roku 2007 televízia oslávila 15 rokov úspešného vysielania.
Palau Sant Jordi

Palau Sant Jordi (doslova "Palác Svätého Juraja") je multifunkčná športová aréna v Barcelone, v Španielsku. Je súčasťou olympijského komplexu Anella Olímpica a bola otvorená 21. septembra 1990. Jej maximálna kapacita je 17 000 divákov (basketbal), ale pre koncerty či iné kultúrne podujatia sa môže zvýšiť až na 24 000 divákov. 
Bola jedným z hlavných dejísk Letných olympijských hier 2012. Konali sa tu súťaže v hádzanej, volejbale a v športovej gymnastike.
Športové podujatia.
Aréna bola dejiskom niekoľkých významných športových podujatí:
Kvalifikácia na Majstrovstvá sveta vo florbale žien 2013

Kvalifikácie na Majstrovstvá sveta vo florbale žien 2013, ktorú organizuje Medzinárodná florbalová federácia (IFF), sa zúčastnilo 18 štátov, ktoré bojovali o 11 miest na záverečný turnaj v 4 skupinách na 3 kontinentoch. Prebiehala od 29. januára do 23. februára 2013.
Priamy postup.
Priamo z MS 2011 postúpilo najlepších 5 tímov, medzi ktorými figuruje aj hostiteľská krajina:
Amerika.
 Kanada, Marham (Ontário), Cornell Community Center, 1.2. február 2013
Ázia a Oceánia.
 Kórejská republika, Poncheon City, Dae Jin University Hall, 21.23. február 2013
Európa.
Skupina 1.
 Lotyšsko, Valmiera, 29. január2. február 2013
Skupina 2.
 Poľsko, Babimost, Olimpia Arena, 30. január2. február 2013
Európsky systém účtov

Európsky systém účtov alebo Európsky systém národných účtov (skr. "ESÚ" alebo "ESNÚ" alebo "ESA"; angl. "European System of Accounts" - skr. "ESA") je súhrnné označenie nasledujúcich metodík národného účtovníctva:
Európsky systém národných a regionálnych účtov v Európskej únii

Európsky systém národných a regionálnych účtov v Európskej únii (skr. ESNÚ 2010; angl. "European System of National and Regional Accounts in the European Union") alebo menej presne Európsky systém (národných) účtov 2010 (skr. "ES(N)Ú 2010" alebo "ESA 2010"; angl. "European System of Accounts 2010", skr. "ESA 2010") je metodika národného účtovníctva určená pre štáty EÚ. 
Je rozšírením a aktualizáciou ESNÚ 95. Zároveň je to vlastne implementácia systému System of National Accounts 2008, ktorý vydala OSN (v spolupráci s ďalšími inštitúciami), na európske podmienky. 
V marci 2013 bol ESNÚ 2010 prijatý Európskym parlamentom, po následnom schválení Radou v roku 2013 má byť implementovaný členskými štátmi EÚ koncom roka 2014.
Štruktúra ESNÚ 2010 pozostáva z dvoch hlavných súborov tabuliek:
Bedári (film z roku 2012)

Bedári (orig. "Les Misérables)" je britský muzikálový film režiséra Toma Hoopera z roku 2012. Námetom filmu bol rovnomenný muzikál z roku 1980, ktorý bol založený na románe rovnakého názvu od Victora Huga. Rozpočet filmu bol 61 miliónov amerických dolárov, (približne 47 miliónov € v januári 2013). Slovenská premiéra filmu bola 3. januára 2013.
Na Zatých Glóbusoch konaných v januári 2013 film získal ocenenie za najlepší film v kategórii muzikál/komédia. Hugh Jackman vyhral kategóriu najlepší herec v muzikáli/komédii a Anne Hathaway kategóriu najlepšia herečka vo vedľajšej úlohe.
NEC

NEC Corporation (transkripciou: "Nippon denki kabušiki gaiša") je japonský medzinárodný poskytovateľ služieb a produktov v informačných technológiách so sídlom v meste Tokyo. NEC poskytuje informačné technológie a sieťové riešenia podnikom, poskytovateľom komunikačných služieb a vládnym agentúram. 
Spoločnosť bola známa ako Nippon Electric Company, Limited pred rebrandingom v roku 1983, odkedy je známa len ako NEC. Jej spoločnosť NEC Semiconductors bola jedným z najväčších výrobcov polovodičov pred tým, ako sa zlúčila s Renesas Electronics. NEC je člen skupiny Sumitomo Group. 
Dnes sa snažia vyrábať elektroniku ako napríklad notebooky NEC VersaPro v cenovo dostupnejšej kategórií s ohľadom na vyšší výkon, na úkor dizajnu.
Bedári (rozlišovacia stránka)

Bedári môže byť:
Sanyo

SANYO Electric Company, Limited (transkripcia: "Sanjó denki kabušiki gaiša") je japonská elektrotechnická spoločnosť a člen Fortune 500 so sídlom v japonskom meste Moriguči v prefektúre Osaka. Spoločnosť sa zameriava na stredný trh a má vyše 230 pobočiek a dcérskych firiem.
21. decembra 2009 ukončil Panasonic akvizíciu 50,2 % akcií Sanya v hodnote 400 miliárd jenov (cca 3,5 miliardy eur), čím sa Sanyo stala dcérskou firmou Panasonicu. V júli 2010 Panasonic oznámil, že získa aj zvyšné akcie Sanya.
Juan Gris

José Victoriano González–Pérez (* 23. marec 1887, Madrid, Španielsko – † 11. máj 1927, Boulogne-Billancourt, Francúzsko), známejší ako Juan Gris, bol španielsky maliar a sochár. Väčšinu života strávil vo Francúzsku. Jeho dielo je úzko späté s kubizmom.
Skorý život.
Narodil sa v Madride, kde medzi rokmi 1902 – 1904 študoval technické kreslenie na "Escuela de Artes y Manufacturas" (škola umenia a remesiel). Počas tejto doby kreslil do miestnych novín. Medzi rokmi 1904 – 1905 študoval maliarstvo u akademického maliara José Maria Carbonera.
Kariéra.
V roku 1906 sa presťahoval do Paríža, kde sa spriatelil Henrim Mattissem, Georgesom Braquetom a Fernandom Legerom. Z roku 1915 pochádza jeho portrét od Amedea Modiglianiho. 
V Paríži sa Gris stal nasledovníkom svojho krajana Pabla Picassa, ktorý bol tiež jeho priateľom. Jeho portrét Picassa z roku 1912 predstavuje veľmi významné kubistické dielo, ktorého autorom nie je Picasso ani Braque. Aj napriek tomu, že Picassa pokladal za svojho učiteľa, Gertrude Steinová spomína, že Gris bol „človek, ktorého by sa Picasso rád zbavil“.
Gris posielal svoje ponuro humorné ilustrácie do časopisov ako "Le Rire", "L'assiette au beurre", "Le Charivari" a "Le Cri de Paris" a vážne začal maľovať v roku 1910. Do roku 1912 si vytvoril osobitý kubistický štýl.
Spočiatku maľoval v štýle analytického kubizmu, ale po roku 1913 začal jeho obrat ku kubizmu syntetickému, ktorého sa stal významným predstaviteľom. Často používal techniku papier collé. Na rozdiel od Picassa a Braqueta, ktorých obrazy boli monochromatické, používal Gris jasné a vyvážené farby v nových zaujímavých kombináciách podobne ako jeho priateľ Henri Matisse.
Gris vytvoril väčšinu svojich estetických teórií medzi rokmi 1924 – 1925. Svoju rozhodujúce prednášku "Des possibilités de la peinture" (možnosti maľby) predniesol na Sorbone roku 1924. Najdôležitejšie jeho výstavy sa konali v Galéria Simon v Paríži, v Galéria Flechtheim v Berlíne v roku 1923 a v Galéria Flechtheim v Düsseldorfe v roku 1925.
Smrť.
Zomrel v Boulogne-Billancourt na jar roku 1927 vo veku štyridsať rokov.
Hrubý domáci produkt v prepočte na jedného obyvateľa

Hrubý domáci produkt v prepočte na jedného obyvateľa (iné názvy: hrubý domáci produkt na jedného obyvateľa/ (v prepočte) na obyvateľa/(v prepočte) na hlavu/ (v prepočte) na osobu / per capita; angl. "gross domestic product per capita") je hrubý domáci produkt vydelený počtom obyvateľov sledovaného územia. Na rozdiel od celkového hrubého domáceho produktu umožňuje hrubý domáci produkt v prepočte na jedného obyvateľa porovnania medzi územiami s rozličnými počtami obyvateľov.
Universal Studios

Universal Studios je časť skupiny podnikov NBCUniversal, vlastnenej (od roku 2011 čiastočne a od roku 2013 stopercentne ) spoločnosťou Comcast Corporation. Zahŕňa najmä nasledujúce divízie (podniky) :
West Island

West Island alebo West Islet môže byť názov týchto ostrov:
West Island môže byť aj názov týchto ostrovov:
West Islet môže byť aj názov týchto ostrovov:
HRT 1

HTV 1 alebo Hrvatska radiotelevizija 1 (doslova "Chorvátska rádiotelevízia 1") je prvý kanál televízie Chorvátskej rádiotelevízie. Keďže ide o všeobecný kanál, vysiela najmä dokumentárne filmy, filmy, historické programy, herné programy, seriály, spravodajstvo, talk-show, vzdelávacie programy.
HRT 1 vysiela od 15. mája 1956 a bola to prvá televízia vo vtedajšej Juhoslávii. HRT 1 vysiela z budovy Chorvátskej rádiotelevízie v Záhrebe. Vysiela cez sieť MUX A a cez satelit. Na HRT 1 sa vysielajú programy rozličného druhu. Najstaršia spravodajská relácia je "Dnevnik HRT-a" („Denník HRT“), ktorá sa vysiela už od 1. októbra 1968.